Lømmelpakken

Lømmelpakken, egentlig Lov nr. 49 Om straffeloven og lov om politiets virksomhed, også kalt «uro-pakken», er en dansk lovpakke vedtatt den 26. november 2009. Den ble offisielt lansert av Venstres politiske talsmann Peter Christensen den 14. september 2009 i Jyllands-Posten, og inngikk som en del av finanslovavtalen november 2009. Formålet med lovpakken var å «styrke innsats mot omfattende forstyrrelse av den offentlige orden m.v.», ved hjelp av især høyere bøtestraffer.

 Innhold 
Blant pakkens hovedtiltak er:

 Politiet har adgang til å gjennomføre administrativ tilbakeholdelse av folk i opptil tolv timer; dette var en utvidelse fra seks timer før lovforslaget.
 Straffen for å forhindre politiets arbeid ble hevet til 40 dagers fengselsstraff. Før lovforslaget ble det straffet med bøter.
 Ved straffeutmåling ansees det som en skjerpende omstendighet hvis overtredelsen foregikk i «umiddelbar forlengelse av at det i området foregår grov forstyrrelse av ro og orden på offentligt sted».

 Vedtagelse 
Lømmelpakken ble fremsatt i Folketinget den 29. oktober 2009 av daværende justisminister Brian Mikkelsen. Under høringsrunden fikk loven hard kritikk av blant annet Kriminalforsorgsforeningen og Landsforeningen af Forsvarsadvokater. Det var sannsynligvis grunnen til at loven ble lagt inn i finansloven i stedet for i justislovgivningen og vedtatt som en del av denne den 26. november 2009 med 58 stemmer for, alle fra regjeringspartiene og Dansk FolkepartiKristeligt Dagblad, "Omstridt lømmelpakke er en realitet", 27. november 2009  og 50 imot. Vedtaket trådte i kraft den 3. desember 2009.

 Anvendelse 
Lømmelpakken var ifølge Justitsministeriet især myntet på de nært forestående demonstrasjonene under FNs klimakonferanse i København. Lømmelpakken ble tatt i bruk i forbindelse med flere aksjoner, og i alt 1 915 demonstranter ble tilbakeholdt. Hensikten med pakken var angivelig «… å sende et klart signal til dem som måtte sitte og planlegge autonom kriminalitet for å ødelægge København under klimatoppmøtet.»Uttalelse av politisk talsmann Peter Christensen (V) til Morgenavisen Jyllands-Posten 14.09.2009. De aktivister som etter politiets skjønn utførte autonom kriminalitet, ble innsatt i det midlertidige forvaringssenteret i Valby. Forvaringssenteret var innrettet med 37 flerpersonsceller som hadde plass til totalt 346 anholdte om gangen. De fleste ble løslatt i dagene etter toppmøtets avslutning.

 Kritikk 

Østre Landsret uttalte seg kritisk om lømmelpakken i forkant av folketingsbehandlingen av lovforslaget. Også en rekke forsvarsadvokater gikk ut og advarte mot den.

 Referanser 

Kategori:Danske lover
Kategori:Lover av 2009
Kategori:2009 i Danmark